**განათლების ადმინისტრირება (ქართულენოვანი)**

პროგრამის სტრუქტურა

პროგრამის დასასრულებლად სტუდენტმა უნდა აითვისოს 120 კრედიტი (ECTS).

კრედიტები ნაწილდება შემდეგნაირად: სავალდებულო კურსების ბლოკი- 62 კრედიტი; პრაქტიკის ბლოკი- 10 კრედიტი; თავისუფალი/არჩევითი კურსების ბლოკი- 18 კრედიტი (სტუდენტი არჩევანს აკეთებს შეთავაზებული 60 კრედიტიდან; 10 შეთავაზებული კურსიდან სტუდენტი ირჩევს 3 სასწავლო კურსს, რომელშიც 6 კრედიტი თავისუფალი კრედიტების ფარგლებში შეიძლება იყოს ათვისებული)

სამაგისტრო ნაშრომი- 30 კრედიტი.

სასწავლო კურსები

|  |  |  |
| --- | --- | --- |
| **კურსის დასახელება** | **სემესტრი** | **კრედიტი** |
| **სავალდებულო კომპონენტი** | I | 72 |
| განათლების პოლიტიკა | I | 8 |
| განათლების მართვის საკანონმდებლო ბაზა | I | 8 |
| კვლევის მეთოდები განათლებაში | I | 8 |
| განათლების თეორიები და ფსიქოლოგია | I | 7 |
| განათლების ხარისხის მართვა | II | 8 |
| ლიდერობა და ცვლილებების მენეჯმენტი განათლებაში | II | 8 |
| განათლების დაფინანსება და ბიუჯეტირება | II | 8 |
| ადამიანური რესურსების მართვა | III | 7 |
| პრაქტიკა | III | 8 |
| **არჩევითი კომპონენტი** |  | 18 |
| ინკლუზიური განათლება | II/III | 6 |
| სტრატეგიული განვითარება განათლებაში | II/III | 6 |
| ინფორმაციული საკომუნიკაციო ტექნოლოგიები განათლებაში | II/III | 6 |
| ინგლისური ენა აკადემიური მიზნებისთვის | II/III | 6 |
| სკოლის ადმინისტრირება | II/III | 6 |
| კურიკულუმი და შეფასება | II/III | 6 |
| პროექტის მართვა | II/III | 6 |
| გლობალური განათლება და ქართული განათლების ისტორია | II/III | 6 |
| განათლების სოციოლოგია | II/III | 6 |
| უმაღლესი განათლების ადმინისტრირება | II/III | 6 |
| **კვლევითი კომპონენტი** |  | 30 |
| სამაგისტრო ნაშრომი | IV | 30 |

სწავლის შედეგები

პროგრამის დასრულებისას სტუდენტი შეძლებს დარგობრივი თეორიების, პრინციპების, პრაქტიკის, მიმდინარე ცვლილებების განსაზღვრასა და სირთულეების იდენტიფიცირებას:

* განათლებასთან და მის ადმინისტრირებასთან დაკავშირებული სისტემის, ისტორიის, თეორიების, რეფორმებისა და პროფესიული ეთიკის აღწერა და რეპროდუცირება;
* განათლების ადმინისტრირების პრინციპებისა და წარმატებული პრაქტიკის სიღრმისეული და სისტემური ანალიზი;
* განათლების სისტემის ძირითადი გამოწვევების კრიტიკული გააზრება საზოგადოებისა და დაინტერესებული მხარეების მოთხოვნათა დასაკმაყოფილებლად და ორიგინალური იდეების განვითარებისთვის;
* უნარი გამოიყენოს დარგის ღრმა და სისტემური თეორიული ცოდნა მუშაობისას, კომპლექსური პრობლემების ახლებურად გადაჭრისას და განათლების სფეროსთვის დამახასიათებელი პროექტების, კვლევის დამოუკიდებლად და აკადემიური კეთილსინდისიერების პრინციპების დაცვით დაგეგმვისას და განხორციელებისას;
* უნარი გამოიყენოს შესაბამისი მეთოდები მასალების შეგროვებისას, ილუსტრირებისას, ინტერპრეტირებისას, შეფასებისას, რეკომენდაციების მომზადებისას და წარდგენისას;
* წერილობითი თუ ზეპირსიტყვიერი, პროფესიულ საზოგადოებაში საკუთარი აზრის ფორმულირებისა და არგუმენტირების უნარი.
* თვით- და ურთიერთშეფასების, დამოუკიდებელად სწავლის სტრატეგიული დაგეგმვის, მოდიფიცირებისა და რეალიზების უნარი.

შეფასების სისტემა

შეფასების მიზანია ხარისხობრივად განსაზღვროს სტუდენტის სწავლის შედეგები აკადემიური პროგრამის მიზნებთან და პარამეტრებთან მიმართებაში.

სტუდენტის ცოდნის შეფასება ხორციელდება ზეპირი და/ან წერილობითი ფორმით. სასწავლო კურსის/კომპონენტის მაქსიმალური შეფასება 100 ქულის ტოლია. შეფასება ითვალისწინებს შუალედურ და დასკვნით შეფასებას, რომელთა ჯამი შეადგენს 100 ქულას.

შეფასების სისტემა უშვებს:

ხუთი სახის დადებით შეფასებას:

1) (A) ფრიადი – შეფასების 91 - 100 ქულა;

2) (B) ძალიან კარგი – მაქსიმალური შეფასების 81 - 90 ქულა;

3) (C) კარგი – მაქსიმალური შეფასების 71 - 80 ქულა;

4) (D) დამაკმაყოფილებელი – მაქსიმალური შეფასების 61 - 70 ქულა;

5) (E) საკმარისი – მაქსიმალური შეფასების 51 - 60 ქულა.

ორი სახის უარყოფით შეფასებას:

1) (FX) ვერ ჩააბარა – მაქსიმალური შეფასების 41 - 50 ქულა, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება;

2) (F) ჩაიჭრა – მაქსიმალური შეფასების 40 ქულა და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.

შუალედური და დასკვნითი შეფასებებისთვის განსაზღვრულია მინიმალური კომპეტენციის ზღვარი. დასკვნითი შეფასების მინიმალური კომპეტენციის ზღვრის ხვედრითი წილი არ აღემატება დასკვნითი შეფასების 60%-ს.

შუალედური და დასკვნითი შეფასებების ქულობრივი განაწილება, მათი მინიმალური კომპეტენციის ზღვარი და შეფასების რუბრიკები გაწერილია შესაბამისი კომპონენტის სილაბუსში.

სამაგისტრო ნაშრომი ფასდება მაქსიმუმ 100 ქულით შემდეგი სისტემის მიხედვით:

ა) ფრიადი (summa cum laude) ( 91 ქულა და მეტი) - შესანიშნავი ნაშრომი;

ბ) ძალიან კარგი (magna cum laude) (81-90 ქულა) - შედეგი, რომელიც წაყენებულ მოთხოვნებს ყოველმხრივ აღემატება;

გ) კარგი (cum laude) (71-80 ქულა) - შედეგი, რომელიც წაყენებულ მოთხოვნებს აღემატება;

დ) საშუალო (bene) (61-70 ქულა) - შედეგი, რომელიც წაყენებულ მოთხოვნებს ყოველმხრივ აკმაყოფილებს;

ე) დამაკმაყოფილებელი (rite) (51-60 ქულა) - შედეგი, რომელიც ხარვეზების მიუხედავად, წაყენებულ მოთხოვნებს მაინც აკმაყოფილებს;

ვ) არადამაკმაყოფილებელი (insufficienter) (41-50 ქულა) - შედეგი, რომელიც წაყენებულ მოთხოვნებს მნიშვნელოვანი ხარვეზების გამო ვერ აკმაყოფილებს;

ზ) სრულიად არადამაკმაყოფილებელი (sub omni canone) (40 ქულა და ნაკლები) -შედეგი, რომელიც წაყენებულ მოთხოვნებს სრულიად ვერ აკმაყოფილებს.

ზემოთ მოყვანილი „ა“–„ე“ ქვეპუნქტებით გათვალისწინებული შეფასების მიღების შემთხვევაში მაგისტრანტს შესაძლოა მიენიჭოს მაგისტრის აკადემიური ხარისხი, „ვ“ ქვეპუნქტებით გათვალისწინებული შეფასების მიღების შემთხვევაში მაგისტრანტს ენიჭება შემდეგი სემესტრის განმავლობაში გადამუშავებული სამაგისტრო ნაშრომის წადგენის უფლება, ხოლო „ზ“ ქვეპუნქტებით გათვალისწინებული შეფასების მიღების შემთხვევაში მაგისტრანტი კარგავს იმავე თემაზე ნაშრომის წარდგენის უფლება.